Rat Jenkinsovog uha
<s>Rat za Dženkinsovo uvo (;  je bio sukob između Velike Britanije i Španije koji je trajao od 1739. do 1748, mada su glavne borbe okončane do 1742.</s><s>Njegovo neobično ime, koje je skovao Tomas Karlajl 1858. se odnosio na uho otkinuto od Roberta Dženkinsa, kapetana britanskog trgovačkog broda.</s><s>Ovo otkinuto uho je kasnije pokazano pred Parlamentom Velike Britanije.</s><s>Priča o otkidanju Dženkinsonovog uveta, kao i ukrcavanje španskih vojnika na njegov brod, je poslužila kao povod za rat protiv Španske imperije, navodno da se Španija podstakne da ne prekrši unosni asjento ugovor (prodaju robova u Španskoj Americi koju su vršili britanski trgovci).</s>

<s>Nastojanja Španije da suzbije krijumčarsku delatnost trgovinu u Zapadnu Indiju i Srednju Americi izazvalo je krajem oktobra 1739. godine novi pomorski rat.</s><s>Smatrajući španske kolonije u Americi glavnim objektom napada, Velika Britanija je pre objave rata uputila u Zapadnu Indiju admirala Edvarda Vernona sa eskadrom od devet ratnih brodova.</s><s>Vernon je 22. novembra zauzeo grad Portobelo na Panamskoj prevlaci, odakle su Španci upućivali ka Evropi Srebrnu flotu.</s><s>U martu 1740. godine bombardovao je Kartahenu u Kolumbiji, a zatim je zauzeo Čagres na Panamskoj prevlaci gde su Britanci došli do velikog plena.</s>

<s>U Zapadnu Indiju Španija je uputila jula 1740. godine pojačanja a odmah za njom i Francuska koja je bila u ugovornoj obavezi da brani španske teritorije.</s><s>Zato su Britanci morali da angažuju nove snage, koje su tamo prispele u januaru 1741. godine.</s><s>Rat u Zapadnoj Indiji je ubrzo prerastao u kolonijalni rat Velike Britanije, Španije i Francuske.</s>

<s>Posle 1742. godine rat je definitno bio utopljen u širi Rat za austrijsko nasleđe u koji je bila uključena većina evropskih sila.</s><s>Mir je postignut sporazumom iz Ahena 1748.</s><s>Iz engleske perspektive, rat je bio značajan jer su prvi put mobilisani pukovi američkih kolonista, načinjeni delom redovne britanske vojske i poslati da se bore van Severne Amerike.</s>

<s>Reference</s>

<s>Literatura 
 Vojna enciklopedija, Kadis
 
 
 Kriston I. Arčer, Džon R. Feris, Holger H. Hervig i Timoti H. E. Travers, Svetska istorija ratovanja, Alexandria Press, Beograd, 2006.</s>

<s>Anglo-španski ratovi
Rat za austrijsko nasljedstvo
Historija Ujedinjenog Kraljevstva
Historija Španije
1739
1740-e</s>

